***Vážení občania,***

*vzhľadom na povinnosť, ktorá nám vyplýva zo zákona a taktiež aj vzhľadom na ochranu životného prostredia, ktorého aj my sami sme súčasťou, vám dávame do pozornosti, že aj v našom meste/obci sme zaviedli zber potravinárskych použitých olejov a tukov z domácností.*

*Jedlý olej je totiž po využití v domácnostiach vylievaný vo väčšine prípadov do odpadových systémov, čo so sebou nesie množstvo negatív nielen pre životné prostredie.*

*Aj vaša domácnosť môže priložiť ruku k tomuto správnemu kroku ako sa začať chovať a žiť ekologickejšie. Pýtate sa ako? Je to úplne jednoduché.*

*Do triedeného odpadu patria všetky jedlé oleje a tuky, ktoré doma používate pri príprave jedla. Použité oleje a tuky stačí zliať do akejkoľvek PET fľaše, ktorú ste doma zvyknutí triediť. Plnú a dobre uzavretú PET fľašu odneste do najbližšej označenej zbernej nádoby na triedenie oleja – viď obrázok zbernej nádoby.*

*Miesta, kde sú umiestnené zberné nádoby (kontajnery) v našom meste/obci prikladáme nižšie, prípadne si ich môžete pozrieť na internetovej stránke* [*https://www.triedimolej.sk/mapa/#mapa3*](https://www.triedimolej.sk/mapa/#mapa3) *alebo sa informovať priamo na meste/obci alebo na našej webovej stránke obce/mesta. Čím viacej obyvateľov bude triediť použitý kuchynský olej, tým viac zberných nádob bude rozmiestnených v našej obci/meste.*

*Medzi hlavné prínosy triedenia použitého potravinárskeho oleja a tukov patrí:*

* *neupcháva odpadové rúrky u vás doma*
* *neupcháva kanalizáciu v obciach*
* *znížia sa náklady na servis a údržbu ČOV a kanalizačných sieti*
* *zlepší sa kvalita prečistených odpadových vôd*
* *zníži sa obsah CO2 vypúšťaného do atmosféry*
* *znížime poplatky v obciach za skládky odpadu.*

*Podrobnejšie informácie si môžete pozrieť na webovej stránke* [*www.triedimolej.sk*](http://www.triedimolej.sk)

*Naším cieľom je, aby sme sa spoločnými silami pokúsili nielen skrášliť našu obec/mesto, ale súčasne aj spoločnými silami a snahou prispeli k zdravšiemu a ekologickejšiemu nažívaniu v nej/ňom.*

*Zoznam zberných miest v našej obci/meste:*

 pri zbernom dvore v Predmieri

pri Nízkoprahovom centre Dúha na Vyšnom konci

pri moste do Hlineného

pri areáli športu a oddychu v Závodí

pri bytovom dome 398

pri bytovom dome 392

medzi bytovými domami 424 a 425